Saunahuoneen kylpylämpötilan tulee olla sellainen, että saunan lauteilla hikoiluttaa ja olo tuntuu miellyttävältä. Oikeaa tai väärää kylpylämpötilaa ei ole, koska jokainen kylpijä tuntee ihollaan sen, mikä lämpötila hänelle parhaiten sopii – iän ja terveydentilan huomioiden.
Jos saunan lämpötila on korkea (80–100 °C), ilma voi tuntua kuivalta, vaikka ilmaa kostutetaan löylyvettä kiville heittäen. Löylyt ovat napakat.
Matalassa saunomislämpötilassa (50–60 °C) voi käyttää runsaasti löylyvettä. Ilma tuntuu kostealta ja pehmeältä. Matalan lämpötilan ja runsaan vedenkäytön yhdistelmä toimii parhaiten kiukaissa, joissa kivimäärä on suuri.